BYD S6

Το BYD S6 ήταν το πρώτο crossover SUV αυτοκίνητο που σχεδιάστηκε και κατασκευάστηκε ανεξάρτητα, χωρίς κάποια συνεργασία, από την κινεζική αυτοκινητοβιομηχανία BYD Auto. Η παραγωγή του ξεκίνησε τον Απρίλιο του 2011 και έφτασε έως τον Μάιο του 2016, αν και μια εκδοχή του, γνωστή ως BYD S7, διατηρήθηκε έως το 2018.

 Βασικά στοιχεία 

Το BYD S6 παρουσιάστηκε για πρώτη φορά στο Σαλόνι Αυτοκινήτου στο Κουανγκτσόου στα τέλη του 2010, ενώ κυκλοφόρησε για πρώτη φορά στην Κίνα στις 6 Μαΐου 2011 στο Τσανγκσά. Μάλιστα έγινε το πρώτο σε πωλήσεις εγχώριο SUV στην Κίνα, φτάνοντας τα 15.000 αντίτυπα τον Δεκέμβριο του 2011 και κερδίζοντας τον τίτλο του Ταχύτερου σε Πωλήσεις SUV, καθώς και του SUV της Χρονιάς σύμφωνα με την Ετήσια Αξιολόγηση της Chinese Automobiles.

Τον Απρίλιο του 2012, η BYD Auto ανακοίνωσε την επέκταση της εγγύησης για όλα τα μοντέλα της στα τέσσερα χρόνια ή 100.000 χιλιόμετρα (ό,τι έρθει πρώτο).

 Εξαγωγές 

Διεθνώς, το BYD S6 έχει εξαχθεί στην Ουκρανία, και στην Ουρουγουάη. Επίσης, παρουσιάστηκε στο Σαλόνι Αυτοκινήτου της Χιλής το 2012 και κυκλοφόρησε για πρώτη φορά στη χώρα αυτή τον Δεκέμβριο του 2012.

Εκτός από την Κίνα, το BYD S6 παράγεται και στο Ιράν από την εταιρεία Karmania Auto από το 2017. 

 Ασφάλεια 

Τον Δεκέμβριο του 2012, το BYD S6 απέσπασε την μέγιστη διάκριση των 5 αστέρων στις δοκιμές πρόσκρουσης του κινέζικου οργανισμού C-NCAP. Ως αποτέλεσμα, το S6 έγινε το πρώτο εγχώριο SUV που απέσπασε το μέγιστο 5 στα 5, ξεπερνώντας μάλιστα εμφανώς πολλές άλλες εταιρείες στη δομή αμαξώματος και στον εξοπλισμό ασφαλείας.

 Τεχνικά στοιχεία 

Οι τιμές σε αγκύλες [] αναφέρονται στα μοντέλα με αυτόματο κιβώτιο ταχυτήτων.

BYD S61.5 Turbo2.02.4 Περίοδοςπαραγωγής 09/2014 - 05/2016 04/2011 - 05/2016 Κινητήρας Καύσιμο Βενζίνη Κύλινδροι 4 σε σειρά (I4) Κυβισμός 1.497 cm³ 1.991 cm³ 2.362 cm³ Μέγιστη ισχύς 113 kW (154 PS) στις 5.200 rpm 103 kW (140 PS) στις 6.000 rpm 123 kW (167 PS) στις 6.000 rpm Μέγιστη ροπή 240 N·m στις 1.750 - 3.500 rpm 186 N·m στις 4.000 - 4.500 rpm 234 N·m στις 4.000 rpm Μετάδοση Μετάδοσηκίνησης Στους μπροστινούς τροχούς Κιβώτιο ταχυτήτων (στάνταρ) 6-ιάχυτο μηχανικό 5-ιάχυτο μηχανικό 6-ιάχυτο μηχανικό Κιβώτιο ταχυτήτων (έξτρα) — 6-τάχυτο αυτόματο διπλού συμπλέκτη Επιδόσεις Μέγιστη ταχύτητα 180 km/h 185 km/h Επιτάχυνση0–100 km/h — 12,9 sec 12,5 sec[13,9 sec] Μέση κατανάλωσηστα 100 km — 8,3 λίτρα 9,0 λίτρα[9,7 λίτρα]

 Αναφορές 

S6
Κατηγορία:Αυτοκίνητα SUV
Κατηγορία:Κινέζικα αυτοκίνητα